15. 3. 96 Euroopan yhteisöjen virallinen lehti N:o L 65/3 NEUVOSTON ASETUS (EY) N:o 463/96, annettu 11 päivänä maaliskuuta 1996, asetuksen (ETY) N:o 3906/89 muuttamisesta taloudellisen tuen myöntämiseksi entiselle Jugoslavian tasavallalle Makedonialle EUROOPAN UNIONIN NEUVOSTO, joka ottaa huomioon Euroopan yhteisön perustamissopi- muksen ja erityisesti sen 235 artiklan, ottaa huomioon komission ehdotuksen ('), ottaa huomioon Euroopan parlamentin lausunnon (%), sekä katsoo, että neuvoston asetuksessa (ETY) N:o 3906/89 (?) säädetään taloudellisen tuen myöntämisestä monissa Keski- ja Itä- Euroopan maissa meneillään olevan taloudellisen ja yhteiskunnallisen uudistuksen tukemiseksi; kyseisen asetuksen liitteessä luetellaan maat, jotka voivat saada tällaista tukea; Yhdistyneiden Kansakuntien yleiskokous tunnusti entisen Jugoslavian tasavallan Makedonian tällä väliaikaisella nimellä 8 päivänä huhtikuuta 1993; on tärkeää auttaa kyseistä maata vakauttamaan olot ja tukea kehitystä kohti taloudellista uudistusta ja suurempaa kansanvaltaa, ja uusi valtio olisi siksi muodollisesti sisällytettävä asetuksen (ETY) N:o 3906/89 luetteloon tuesta osallisiksi pääsevistä maista, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3906/89 liitteeseen valtio seuraavasti ”entinen Jugoslavian tasavalta Makedonia”. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen viralli- sessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä maaliskuuta 1996. (') EYVL N:o C 231, 27.8.1993 () EYVL N:o € 65, 4.3.1996 (3) EYVL N:o L 375, 23.12.1989, s. 11, asetus sellaisena kuin se on viimeksi muutettuna asetuksella (EY) N:o 1366/95 (EYVL N:o L 133, 17.6.1995, s. 1). Neuvoston puolesta L. DINI Puheenjohtaja